Poopó (jezero)
<s>Poopó (španjolski: Lago Poopó) je jezero na zapadu Bolivije u Departmanu Oruro.</s><s>Jezero zauzima plitku depresiju na visoravni Altiplano, na nadmorskoj visini od 3,686 metara.</s>

<s>Karakteristike i historija</s>

<s>Svojevremeno je svojom površinom od 2,530 km², dužinom od 90 km i širinom od oko 32 km bilo drugo po veličini jezero u zemlji nakon Titicace.</s><s>Ali kako je vrlo plitko duboko je svega 2,4 - 3 metra, desilo se da u januaru 2015. doslovno presušio, zbog dugotrajne suše potaknute klimatskim promjenama i zbog nakupljanja sedimenta iz okolnih rudnika.</s>

<s>Istina je da je suša gotovo isušila jezero još sredinom 1990-ih, ali kad je kiša ponovno počela padati rijeka Desaguadero i potok Márquez ponovno su ga napunili vodom ii vratili ga u život.</s>

<s>Međutim kako je tokom sljedeće dvije dekade globalno zatopljenje podiglo temperaturu na Altiplanu, stupanj evaporacije jezera se utrostručio.</s><s>Pored tog su klimatske promjene povećale učestalost i intenzitet El Niña, tako da je negdje padalo previše, a drugdje nimalo, kao što je to bio slučaj sa Jezerom Poopó.</s><s>U nedostatku uobičajenih količina padavina koje bi obnovile vodu u jezeru, ono se isušilo i pored napora da se očuva koje je financirala Evropska Unija svojim bespovratnim sredstvima u iznosu od oko 15 miliona $.</s><s>Posljedice za floru i faunu bile su katastrofalne, kao i za ekonomiju, naročito za one koji su živjeli od ribolova u jezeru.</s><s>Zbog tog su opustjela ionako rijetka naselja duž obala jezera, jer je njegov nestanak prisilio mnoge da se presele.</s>

<s>Jezero je vodom punila rijeka Desaguadero koja izvire iz Titicace , a otjecalo je rijekom Laca Jahuira, koja je za visokog vodostaja, znala plaviti slanu ravnicu Coipasa, 80 km jugozapadno.</s>

<s>Jezero je 2002. uvršteno na  Listu vlažnih područja Ramsarske konvencije.</s>

<s>Izvori</s>

<s>Vanjske veze</s>

<s>Lake Poopó lake, Bolivia</s>

<s>Jezera u Boliviji</s>

